রাইলি রুশো

রাইলি রসকো রুশো (; জন্ম: ৯ অক্টোবর, ১৯৮৯) অরেঞ্জ ফ্রি স্টেটের ব্লুমফন্টেইন এলাকায় জন্মগ্রহণকারী দক্ষিণ আফ্রিকার উদীয়মান ক্রিকেটার। দক্ষিণ আফ্রিকা ক্রিকেট দলের অন্যতম সদস্য রাইলি রুশো মূলতঃ বামহাতি ব্যাটসম্যান। পাশাপাশি ডানহাতে অফ ব্রেক বোলিং করে থাকেন। ঘরোয়া ক্রিকেটে নাইটস ও ফ্রি স্টেটের পক্ষে খেলছেন।

 প্রারম্ভিক জীবন 
নভেম্বর, ২০০৭ সালে প্রথম-শ্রেণীর ক্রিকেটে ফ্রি স্টেট দলের পক্ষে তার অভিষেক ঘটে। প্রতিপক্ষ ইস্টার্নসের বিরুদ্ধে তিন নম্বরে ব্যাটিংয়ে নেমে দলের পক্ষে ১৩ বাউন্ডারিতে সর্বোচ্চ ৮৩ রান সংগ্রহ করেন।Free State v Easterns, South African Airways Provincial Three-Day Challenge 2007/08 (Pool B), CricketArchive, Retrieved on 11 April 2009 প্রথম মৌসুম শেষে ফ্রাঞ্চাইজ ক্রিকেট দল ঈগলের পক্ষে তিনটি টুয়েন্টি২০ খেলায় অংশগ্রহণ করেন।Player Oracle: RR Rossouw, CricketArchive, Retrieved on 11 April 2009 ২০১১ সালে ইন্ডিয়ান প্রিমিয়ার লিগে রয়্যাল চ্যালেঞ্জার্স ব্যাঙ্গালোরের পক্ষে অংশ নেন।

 আন্তর্জাতিক ক্রিকেট 
২০১০ সালে বাংলাদেশ ও শ্রীলঙ্কা সফরে দক্ষিণ আফ্রিকা এ-দলের সদস্য মনোনীত হন। তন্মধ্যে শ্রীলঙ্কা এ-দলের বিপক্ষে ১৫১ বলে ১৩১ রান করেন। এছাড়াও এলগার ও জোনাথন ভানদিয়ারের সাথে শতরানের জুটি গড়েন।Rossouw century puts South Africa in command, Cricinfo, Retrieved on 9 October 2010

আগস্ট, ২০১৪ সালে স্বাগতিক জিম্বাবুয়ের বিপক্ষে একদিনের আন্তর্জাতিকে অভিষেক ঘটে তার। ৫ নভেম্বর, ২০১৪ তারিখে অস্ট্রেলিয়া সফরে স্বাগতিক অস্ট্রেলিয়ার বিপক্ষে টুয়েন্টি২০ আন্তর্জাতিকে অভিষিক্ত হন রুশো। খেলায় তিনি ৫০ বলে ৭৮ রানের চমৎকার ইনিংস খেলেন ও ম্যান অব দ্য ম্যাচের পুরস্কার পান।

২৮ জানুয়ারি, ২০১৫ তারিখে সেঞ্চুরিয়নের সুপারস্পোর্ট পার্কে সফরকারী ওয়েস্ট ইন্ডিজ দলের বিপক্ষে অনুষ্ঠিত বৃষ্টিবিঘ্নিত ৫ম ওডিআইয়ে হাশিম আমলা’র (১৩৩) সাথে ২৪৭ রান করে ৩য় উইকেট জুটিতে দক্ষিণ আফ্রিকার পক্ষে নতুন রেকর্ড গড়েন। খেলায় তিনি ৮৩ বলে শতরানসহ ১৩২ রান করেন। তার দল ১৩১ রানের বিশাল ব্যবধানে জয়সহ ৪-১ ব্যবধানে সিরিজ জয় করে। খেলায় তিনি ম্যান অব দ্য ম্যাচ নির্বাচিত হন।

 অর্জনসমূহ 
 ওডিআই সেঞ্চুরি 
রাইলি রুশো’র ওডিআই সেঞ্চুরিসমূহ # রান খেলা প্রতিপক্ষ শহর/দেশ মাঠ সাল ফলাফল ১  ১২৮  ১১     জোহানেসবার্গ, দক্ষিণ আফ্রিকা  ওয়ান্ডারার্স স্টেডিয়াম  ২০১৫  জয় ২  ১৩২  ১৪     সেঞ্চুরিয়ন, দক্ষিণ আফ্রিকা  সুপারস্পোর্ট পার্ক  ২০১৫  জয়

 তথ্যসূত্র 

 বহিঃসংযোগ 

Rilee rossouw : player profile from RoyalChallengers
SaFriends Profile


বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আফ্রিকানার ব্যক্তি
বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:দক্ষিণ আফ্রিকার টুয়েন্টি২০ আন্তর্জাতিক ক্রিকেটার
বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার
বিষয়শ্রেণী:কোয়েটা গ্ল্যাডিয়েটর্সের ক্রিকেটার
বিষয়শ্রেণী:খুলনা টাইগার্সের ক্রিকেটার
বিষয়শ্রেণী:রংপুর রাইডার্সের ক্রিকেটার
বিষয়শ্রেণী:মুলতান সুলতান্সের ক্রিকেটার
বিষয়শ্রেণী:মেলবোর্ন রেনেগেডসের ক্রিকেটার
বিষয়শ্রেণী:ফ্রি স্টেটের ক্রিকেটার
বিষয়শ্রেণী:নাইটসের ক্রিকেটার
বিষয়শ্রেণী:ব্লুমফন্টেইন থেকে আগত ক্রিকেটার
বিষয়শ্রেণী:সিডনি থান্ডারের ক্রিকেটার
বিষয়শ্রেণী:প্রিটোরিয়া ক্যাপিটালসের ক্রিকেটার
বিষয়শ্রেণী:দিল্লি ক্যাপিটালসের ক্রিকেটার
বিষয়শ্রেণী:বাসনাহিরা ক্রিকেট ডান্ডির ক্রিকেটার
বিষয়শ্রেণী:হ্যাম্পশায়ারের ক্রিকেটার
বিষয়শ্রেণী:সমারসেটের ক্রিকেটার
বিষয়শ্রেণী:পাঞ্জাব কিংসের ক্রিকেটার